විශාරද එඩ්වඩ් ජයකොඩි යටතේ සංගීතය හැදෑරූ ඔහු ගීත ගායනයට ද දක්‍ෂතා පෙන්වයි.රෝලන්ඩ් නුගේපතා ගුරුතුමන් යටතේ යෝග පිළිබඳ ප්‍රගුණ කොට ඇති ඔහු නිලාන් මලිගැස්පෙ යටතේ බැලේ නර්තනය ද උපුල් ගුණවර්ධන යටතේ අනෙකුත් නර්තනයන් ද හදාරා ඇති ජෙනිටස් ප්‍රියන්ත සමරකෝන් ගේ ‘මුහුදු දඩයම’ කෙටි චිත්‍රපටයේ ද චරිත නිරූපණය කළේය.අවුරුදු දා, සිරිවාසල, සත්‍යා, නත්තල් කුමාරි ආදී ටෙලි නාට්‍යවල රඟමින් පුංචි තිරයට එක් වූ ඔහු පවුරු බැඳි රාජ්‍යය, රාස්සිගේ අව්ව, රෝමියෝ ජුලියට්, භාව විරේක ආදී වේදිකා නාට්‍යයන් සඳහා ද රංගනයෙන් දායක විය.